[{"text_idx": "#000003", "text": "Yn 2012 capel traddodiadol Cymreig oedd Salem, Tonteg. Roedd yr adeilad yn cael ei ddefnyddio bob wythnos ar gyfer oedfaon y Sul, a byddai\u2019r chwiorydd hefyd yn cwrdd unwaith y mis. Mewn degawd, mae Duw wedi trawsnewid hynny\u2019n llwyr, ac mae bwyd a lletygarwch wedi bod wrth graidd y peth."}, {"text_idx": "#000006", "text": "Rhywun a\u0302 thystysgrif hylendid bwyd lefel 2."}, {"text_idx": "#000007", "text": "Roedd yr eglwys wedi cael gwared ar ei hoergell rai blynyddoedd ynghynt, a wyddai Rosa am neb oedd yn berchen ar dystysgrif o\u2019r fath. Ond dyma un o aelodau\u2019r eglwys yn dweud wrthi ddyddiau yn ddiweddarach ei bod wedi teimlo arweiniad i wneud cwrs hylendid bwyd lefel 2 cwta mis cyn hynny, fe brynodd yr eglwys oergell ac ar ben hynny cynigiodd y siop Tesco lleol i brynu rhewgell iddynt! Roedd Duw ar waith yn gwneud yr amhosib."}, {"text_idx": "#000008", "text": "Tyfodd pethau oddi yno, gyda sefydlu banc bwyd, rhaglen \u2018superlunch\u2019, gardd gymunedol a chaffi \u2018Shalom Renew Wellbeing\u2019. Dyma\u2019r gweithgarwch yn ennyn rhagor o weithgarwch, a\u2019r gair yn mynd ar led bod yr eglwys yn weithgar ac wrth galon y gymuned. Erbyn eleni dyma\u2019r Cyngor Sir yn codi\u2019r ffon ac yn dweud eu bod wedi clywed bod yr eglwys yn un groesawgar, a tybed a fyddent yn fodlon helpu croesawu pobl oedd yn dod allan o\u2019r carchar? Ac ar ben hynny daeth y Gwasanaeth Iechyd atynt i ofyn a allai\u2019r eglwys redeg canolfannau dydd ar gyfer pobl unig \u2013 y cwbl oedd angen fyddai paned o de a\u2019r gallu i wrando. \u2018Ac mae hynny\u2019n gyfuniad hawdd i unrhyw eglwys!\u2019 meddai Rosa dan chwerthin."}, {"text_idx": "#000009", "text": "Ond mae Rosa\u2019n glir; nid y gweithgarwch sy\u2019n cyfri. \u2018Gweld Duw yn ateb gweddi yw\u2019r peth mawr yma, ac yng nghanol y brysurdeb mae\u2019n hollbwysig bod yr efengyl yn aros yn gwbl ganolog neu dydyn ni\u2019n mynd yn ddim mwy na chlwb cymdeithasol.\u2019"}, {"text_idx": "#000010", "text": "Un o\u2019r pethau eraill \u2018amhosib\u2019 ddeilliodd o\u2019r prosiect oedd bod teulu\u2019r Birches wedi clywed am yr eglwys a dod atyn nhw. Roedd ganddyn nhw weledigaeth am dy\u0302 cymunedol, Cristnogol (Y Ffowndri) fyddai\u2019n fodd i groesawu pobl, a\u2019u cyflwyno i Iesu."}, {"text_idx": "#000011", "text": "\u2018Doedden ni ddim yn gwybod lle bydden ni\u2019n darganfod eglwys oedd yn medru rhannu\u2019r weledigaeth hon, ond dyma Dduw yn ein harwain mewn ffordd gwbl annisgwyl i Salem!\u2019 Ers hynny galwyd Jon fel gweinidog rhan-amser ar yr eglwys, ac mae\u2019r Undeb wedi helpu cefnogi\u2019r weledigaeth i brynu ty\u0302 yn y gymuned, lle mae\u2019r teulu yn byw bellach."}, {"text_idx": "#000012", "text": "\u2018Roedd y pandemig wedi golygu nad oedd modd yn hawdd croesawu pobl eraill i fyw gyda ni yn y ty\u0302 hyd yn awr, felly roedd cwpwl o stafelloedd sba\u0302r yma a ninnau\u2019n gweddi\u0308o am hyn.\u2019 Ond wrth gwrs yn sydyn reit fe gododd yr angen dybryd am lety ar gyfer teuluoedd o Wcrain. Bellach mae teulu bach o dri oedolyn a baban ar eu ffordd i Donteg."}, {"text_idx": "#000013", "text": "\u2018Mae byw trwy ffydd wastad yn heriol! Dydyn ni ddim yn gwybod sydd bydd pethau\u2019n gweithio allan yn ariannol o groesawu\u2019r teulu Wcrainaidd yma \u2013 ond unwaith eto, mae mor amlwg mai Duw sydd wedi agor y drws.\u2019"}, {"text_idx": "#000018", "text": "Wrth gerdded i mewn i festri capel Tabor ym mhentre Dinas ar arfordir Gogledd Penfro, cewch wledd i\u2019r llygaid sy\u2019n gwbl wahanol i unrhyw festri arall yng Nghymru. \u2018Ers y gwaith i drawsnewid yr adeilad, mae\u2019r caffis sy wedi bod ma wedi bod yn llewyrchus dros ben \u2013 y lle yn aml wedi bod yn llawn dop!\u2019 esbonia..."}]